 Kuyasiza nokujwayela iYoga njengenye yezindlela zokuzivocavocaKUYASIZA ukusebenzisa neYoga njengenye yezindlela zokuzivocavoca njengo Khabonina Qubeka Isithombe: AGRAMBONGIWE ZUMA June 21, 2020IYOGA ngenye yezindlela ezilula nezisiza kakhulu ukuvula amaphaphu nokugcina izingxenye zomzimba zisebenza ngendlela efanele. Namhlanje umhlaba wonke ugubha usuku lweYoga International Day nokungenye zezindlela zokukhumbuza abantu ngokubaluleka kwayo.Ongoti bathi ngalesi sikhathi seCovid-19 abantu bangasebenzisa ithuba lokuba semakhaya ukuzivocavoca ngale ndlela. IYoga ayigcini ngokwenza umuntu akwazi ukuphefumula ngendlela kodwa ilekelela ngisho izicubu zomzimba zikwazi ukungena i-oxygen. Ukungena kwe-oxygen kusho ukuthi izicubu zomzimba zizokwazi ukulwa ziqede ukukhathala nezinhlungu emzimbeni wakho.Ukwenza izitayela ezizokwenza unyakazise isisu nesifuba yikhona okukhuthazwa kakhulu ngoba kuzokulekelela ukwazi ukufunda izindlela ezahlukene zokuphefumula.Lokhu kuzokusiza futhi usheshe ukwazi ukuzizwa uma kunenkinga ekhona emzimbeni wakho. Ngokujwayelekile uma umuntu ephefumula ufaka umoya ohlanzekile ngaphakathi bese kuvuleka izimbambo nesisu sithi ukuphakama, uma sewukhipha umoya isisu sizodedeleka sakuphumula nesifuba nezimbambo zibuyele endaweni nokuyindlela okumele kwenzeke ngayo noma sewuzivocavoca.Imeya yeTheku uMnuz Mxolisi Kaunda ungomunye wabantu abaluthakasele lolu suku wakhumbuza nezakhamizi ukubaluleka kweYoga. UKaunda uthe yize kuseyisikhatha sikathaqa kodwa abantu bangasebenzisa leli thuba ukuzivocavoca emakhaya nokuzigcina benempilo ngalesi sikhathi sobhubhane lweCovid-19 edla lubi. 